
D 
iaranson den oranan di merdia polis a 
bay Sero Preto, esaki tawata relaciona cu 
e ladronicia di e Nissan Cube unda cu ayera a 
efectua 4 detencion. 


Segun nos a compronde, tawata falta dos 
persona mas y esakinan tawata e dos 
rumannan aki. Asina a sali un opsporing pues 
esta un ordo di detencion pa e dos hobennan 
aki. 


Polis tirando bista na Sero Preto a bin topa cu 
e dos rumannan aki, reaccion di e hobennan 
tabata cu nan a core pa polis. Pero, despues 
di un rato e agentenan na e sitio a logra pone 
man riba nan y asina bay over na detencion. 
Ariba un di nan cu tawata tin un tas cu ne 
a haya marihuana y tambe municion(bala 
nan). 


Aki ta unda a pidi pa BFTO(departamento 
forensico) y tambe e caya unda e hobennan 
aki a core lo mester a bay wordo cera pa haci 
investigacion. Posiblemente buscando un 
arma di candela cu lo por a wordo benta den 
mondi. 


Despues di wordo transporta pa warda di 
San Nicolas a hiba ambos Warda di Santa 
Cruz, unda cu e Team di Joyriding lo tawata 
warda nan. 


E hobennan aki lo tin di bay duna cuenta 
tambe di un posibel arma di candela cu nan 
lo tawata of tin den nan poder un caminda 
“scondi”. 


Asina por mira con arma di candela ta den 
poder di algun menor di edad, kico ta e 
motibo cu nan tin esaki(arma/municion) 
autoridad lo mester bay saca afo. 


Dos ruman menor di edad deteni y 
a haya bala cayente den nan poder 

U 
n caso cu a wordo trata den Corte diaranson mainta 
a trece hopi confusión. Tanto pa un di e partidonan 
como e pueblo eyfor. 


E problema entre e dos partidonan Dontom (doño di 
Reflexions) y Navarra Properties (doño di exHavana) ta 
algo cu ta data di casi 15 aña pasa. Ora Dontom a kere cu 
e tereno cu Reflexions ta un parti di e negoshi cu nan a 
cumpra, a resulta cu esaki no ta e caso. 


Inclusive e parti cu nan ta uza, ta un construccion ilegal 
haci, segun nan ta bisa, door di Navarra Properties di 
Harry Koeman. E caso aki tin añas andando den Corte 
y awo un biaha mas pasobra pa motibo cu Dontom 
(Reflexions) te ainda no a logra habri conexion di awa y 
coriente riba nan mesun nomber. 


Recientemente Reflexions a bay publicamente cu algun 
informacion unda nan a bisa lo siguiente, despues 
cu a kita nan coriente y cera e meter di awa. Den e 
declaracion nan a bisa lo siguiente: “Nos compania tin 
10 aña caba di existencia brindando e miho atencion, 
servicio y calidad na nos bishitantenan. Nos a crea un 
nomber y un concepto unico na nos isla, brindando asina 
e oportunidad di no solamente Turismo wordo beneficia 
pero tambe nos localnan pa medio di prijsnan y uzo di 
facilidadnan. 


Tambe ta di bisa cu den tur e 10 aña nan aki no tabata uno 
facil pero nos a sa di lucha incansablemente pa por sigui 
dilanti como un compania chikito cu mas di 20 empleado 
y nan famia y tur proveedor cu ta wordo beneficia door 
di nos negoshi. 


Awe lamentablemente nos tin cu bisa e berdad, nos a 
wordo estafa door di Navarra Properties y Harry Koeman, 
kende ta esnan encarga di a traha contractonan falso a 
base di mentira y a sa di actua di mala fe. Nos compania 
a cuminsa un investigacion for di momento cu a realisa 
cu tabata wordo cobra pa un tereno di land y esaki no 
tabata di Navarra. 


A dicidi di tuma accion legal y termina contract y pasa 
na paga Precario Rechten na Land Aruba pa por sigui 


Reflexions: 
“Nos a wordo estafa door di Navarra 
Properties y Harry Koeman” 


continua cu nos operacion pero e biaha aki si pagando e 
doño responsabel di e tereno. Navarra Properties ta huur 
propiedadnan cu ta localisa riba propiedad di Land Aruba pa 
hopi tempo na otro Restaurant bisiña di nos, y un ex diving 
school y niun instancia no a tuma accion contra di nan door 
di monopolio y conexion cu nan tin den algun instancia 
gubernamental. 


Nos compañía si a cumpli na busca pa haci e procesonan 
legal y corecto pa cartera de Land por haya loke ta pertenece 
na nan y di nos parti a percura pa tur hende bay cu un 
experiencia unico di Aruba.” 


Nan a informa di e ultimo sucedido tambe bisando: 
“Actualmente nos portanan ta cera pa motibo cu 
instalacionnan di coriente, awa y septic tanks a wordo cera 
pa boycot nos operacion y laga nos empleadonan na cas, 
turista y bishitante local sin manera di por haci uzo di nos 
amenidadnan pa motibo cu tin algun hende den instancianan 
di gobierno cu ta pone e proceso para di un of otro motibo. 
Keda pendiente pa comunicado oficial dia 22 di Juli.” 


Ora cu e compania aki a kere cu el a cumpra e negoshi 
patras di ex Havana pa e suma di 1.2 miyon, a resulta cu ta 
e inventario el a cumpra y e tereno unda nan ta opera ta di 
pais Aruba y e construccion a wordo haci sin ningun permiso. 
E pregunta ta di con e departamento di Gobierno no a haci 
nada ni tuma ningun medida. 

A 
dy Thijsen actualmente ta actuando como Minister 
Pleniptenciario Interino, en espera di su nombracion 
y huramentacion den e cargo aki pero den declaracion 
duna den conferencia di prensa, Thijsen no a perde pa gana 
y practicamente a tira su antecesor, Wilfred Besaril bou di 
bus. 


Sin menciona nomber di Besaril, e ex Presidente di 
Parlamento di Aruba a analisa su prome reunion cu el a 
asisti na dje di RMR, confirmando e seriedad cu tin den 
e reunion aki y cuanto asunto ta wordo atende, formal y 
informalmente. 


Thijssen a mustra cu el a sinta banda y combersa cu 
Secretario di Estado Alexandra van Huffelen caminda el 
a atende varios punto cu e mandatario mientras cu tambe 
el a keda contento di por a intercambia informacion cu 
Prome Minister Hulandes, Mark Rutte. 


Un expresion cu a hala hopi atencion ta na momento cu 
sr Thijsen a declara cu den un reunion asina importante 
manera RMR, ta sumamente importante pa ta alerta kico ta 
wordo papia y discuti durante di e reunion aki, cu mester 
sa con ta trece informacion dilanti y cu e representante 
mester tin conocemento di e materia cu ta wordo discuti. 


Aki sin duda sr Thijsen lo a compara reunionnan den 
Parlamento di Aruba den su tempo cu e tabata presidente 
y cu loke el a presencia recientemente den e RMR pero na 
mes momento por conclui cu su antecesor Besaril kisas lo 
no tabata domina e materia cu tabata wordo discuti den e 
reunionnan aki. 


Segun Thijsen su persona tin amplio experencia riba 
diferente tereno pa cual e por debati den RMR den nomber 
di Aruba y a mustra cu e ta un hurista kende a specialisa 
su mes riba tereno constitucional. 


Aki atrobe su antecesor Besaril no tabata un hurista y no 
tabatin e experencia di a atende reunionnan importante 
manera cu su persona si a haci, caminda el a forma parti 
di e reunionnan na Hulanda relaciona cu e asunto di 
‘geschillenregeling.” 


Minister Plenipotenciario interino a 
Minister Plenipotenciario interino a 


tira Wilfred Besaril bou di bus 
tira Wilfred Besaril bou di bus 


Na final Ady Thijsen a mustra cu e ta sigur cu e lo 
haci un maximo esfuerso pa logra un bon relacion 
cu e otro Ministernan cu ta forma parti di e RMR 
aki. 


BESARIL 


Pa loke ta e rol di Wilfrede Besaril ainda ta 
poco conoci ya cu el a retira como Minister 
Plenipotenciario y no ta conoci si el a regresa 
Aruba of ainda ta kedando na Hulanda y con su 
futuro politico lo mustra dentro di poco. 


Prome Minister Evelyn Wever Croes e siman 
aki a mustra cu ainda e investigacion relaciona 
cu maneho di Berasil na Arubahuis no a keda 
completa pero cu pa fin di luna di Juli aki, esta 
dentro di nuebe dia, esaki lo mester keda cla y e lo 
duna informacion relaciona cu esaki. 

M 
inister 
Xiomara 
Maduro a anuncia cu 
Gobierno ta paga e 5% di 
recorte e siman aki y asina e 
empleado publico por cobra 
100% di nan salario 


Minister di Finansa y Cultura 
Xiomara Maduro acompaña 
pa 
demas 
coleganan 
di Conseho di minister 
durante un conferencia di 
prensa extra ordinario a 
haci e anuncio cu Gobierno 
lo paga e 5% di recorte na e 
empleado publico pa asina 
nan por cobra 100% di nan 
salario. 
E 
fundacionnan 
subsidia tambe lo ricibi e 5% 
riba e placa di subsidio. 


E mandatario a splica cu 
Minister President tabata 
tin reunion cu Secretario 
di Estado Van Huffelen di 
cual nan a papia e.o. riba e 
punto di pago di recorte di 
5%. Despues di e reunion 
Minister President a tuma 
contacto cu Conseho di 
Minister 
na 
Aruba 
pa 
asina tuma un decision y 
Gobierno di Aruba a tuma 
e decision cu lo paga e 5% 
di recorte. Minister Maduro 
a splica cu e siman aki tur 
empleado publico y esnan 
di fundacion ta haya bek 
e 5%. E empleado publico 
lo haya bek 100% di nan 
salario y pa e fundacionnan 
nan lo haya e 5% y ta keda 
na e fundacionnan con 
nan lo haci e pago aki bek. 
Esaki pa motibo cu cada 
fundacion 
tabata 
tin 
e 
discrecion con nan ta haci e 
12.6% di recorte, pesey awo 
cu gobierno ta duna 5% bek, 
cada fundacion lo haci esaki 
segun nan discrecion. 


LOCAL 


Ambtenaarnan ta 
haya nan salario 100% 


We are looking for a 


HR Officer BGG 


Summary of duties and responsibilities 
• Provides operational HR services and acts as the first point of 
contact for all HR queries from employees. 
• Implements and administrates HR policies and procedures and 
ensures compliance with it; 
• Coordinates the recruitment process; 
• Remains current on all relevant legislation; 
• Responsible for maintaining the personnel, payroll and pension 
administration, in line with legislation, internal procedures and 
guidelines; 
• In charge of the sick leave administration; 
• Additional tasks related to personnel activities within the BGG 
(e.g., notification of birthdays, Anniversaries and special matters; 
an active participation in party committees etc.). 


Know-how, skills and competencies 
• Bachelor’s degree in Human Resources or a completed HBO degree 
• 2 or 3 years of relevant working experience with personnel and payroll 
administration 
• Knowledgeable on labor laws and income tax regulations in Aruba, 
Curacao, Bonaire and Sint Maarten 
• Team-player, flexible 
• Strong communication, interpersonal, organizational and time 
management skills 
• Stress-resistant 
• Excellent working knowledge of Office and preferable experience 
with a payroll application system 
• Excellent communication skills in English, Dutch and Papiamento, 
both verbally and in writing 


AT THIS MOMENT WE ARE LOOKING FOR THE RIGHT 
CANDIDATE TO FILL THE POSITION OF HR OFFICER BGG 


If you enjoy working with people on the implementation of HR policies 
and with many different colleagues from different backgrounds and you 
are able to assist our managers and employees with HR matters, want 
to make a difference and you are not afraid of a challenge, then you are 
the person we are looking for. 


POSITION 
The HR Officer coordinates and supervises all HR related activities in 
all BGG Caribbean offices (Curaçao, Bonaire, Aruba and St. Maarten). 
As the BGG personnel are not physically working in the same location, 
work and communication channels are highly digital. It is expected 
that the HR Officer will be physically working from either our Aruba or 
Curaçao, however the HR Officer will need to visit the other locations 
in person on a structural basis or whenever seems necessary. Focus 
of the job is administrative and practical operational HR. Policy making 
and subject matter expertise will be provided via the Group. 


WHAT WE HAVE TO OFFER? 
A challenging position in a dynamic organization where independence 
and pro-activity is valued. The organizational culture is characterized 
by a professional organization with an informal working environment. 
A full-time job position with a competitive salary and supplemented 
with an attractive package of secondary benefits. 


REACTIONS 
Are you ready to take on this challenge? 
Please make sure you send your resume and motivation letter to 
mrs. Jacqueline Malmberg via email j.malmberg@boogaard.aw 
not later than July 29th, 2022. 
For additional information, you can contact her at 528-8888. 


The Boogaard Group with offices in Aruba, Curaçao, Bonaire and Sint Maarten is the leading insurance broker in the Caribbean. Our 
network of local insurance companies and renowned international partners, places us in a unique position to offer the best insurance 
solutions for both private and commercial customers. This cannot be done without a valuable team of motivated employees working 
daily to maintain the good name of the Boogaard Group. 


www.boogaard-aruba.com 

R 
iba 20 di juli 2022 a firma na Corsou un carta di 
intencion pa un cooperacion mas estrecho entre e 
laboratorio di mas grandi di Aruba, Stichting Fundacion 
Servicio Laboratorio Medico Aruba (FSLMA) parti di 
Horacio Oduber Hosptial y e laboratorio di mas grandi 
na Corsou, Analytisch Diagnostisch Centrum (ADC NV). 


FSLMA y ADC ta ofrece un servicio amplio den e prome 
y di dos linea di diagnostico di laboratorio riba tereno di 
Kimica Clinica, Hematologia, Patologia, Microbiologia 
Medico y Bacteriologia. Tur dos ta percura pa 
diagnosticonan 24/ pe hospitalnan na Aruba y Corsou 
y ta colabora extenso cu otro centronan na Hulanda. 
Nan ta esencial pa e sector di salud publico y ta hunga 
un rol sumamente importante pa e comunidad y 
turismo riba e islanan. 


E deseo a wordo vocifera pa e siguiente 6 lunanan 
haci un investigacion profundo tocante posibilidadnan 
pa un cooperacion entre e laboratorionan aki. Esaki 
principalmente riba tereno di conocemento strategico, 
conhuntamente traha riba formacion y intercambio 
di personal, discusion hunto riba casonan, adkisicion 
hunto di aparato y material, implementacion di 
software nobo, logra acreditacionnan y hunto ofrece 
proyectonan por ehempel pa RIVM (Rijksinstituut 
voor Volksgezondheid en Milieu). 


Banda di esaki ta back-up di otro y hunto ofrece 
diagnostico specialisa cu actualmente ta posibel 
solamente riba un di e islanan of hasta ta tuma luga 
pafo di e islanan. 


Meta final ta pa efectua un cooperacion unda cu e 
organisacionnan ta sostene otro di ta laboratorionan 
profesional high-end y acredita unda cu un pakete di 
servicionan optimal por wordo ofrece na cliente of 
pashent conforme normanan di ISO y acreditacion di 
JCI. Consecuentemente e organisacionnan hunto lo 
ta mas atractivo p’e mercado laboral y alabes door di 
actividadnan operacional mas eficiente y efectivo por 


Laboratorio di Aruba y Corsou 
a forma acuerdo di intencion 


sigura un posicion mas firme riba mercado. 


Director Jacco Vroegop di FSLMA: “e carta di intencion 
ta un stap bunita padilanti unda cu ta duna balor na 
otro y ta combina e conocemento y abilidadnan di 
nos empleadonan entusiasma cu meta pa asisti nos 
cliente y pashentnan mas miho ainda. Ademas, e ta 
reforsa nos posicion pa cuido di salud publico riba e 
islanan y na mes momento duna un aporte importante 
den un control di costo den temponan turbulento 
di paketenan di gobierno, recortenan den cuido, 
inflacion pero tambe innovacion y envehecimento.” 


Director Liane Cova van ADC: “e colaboracion aki ta pas 
completamente den e vision cu nos tin den mente: pa 
hisa e nivel di conocemento y experticio riba tereno 
regional door di coopera regionalmente riba tereno di 
investigacionnan laboratorio, suministra informacion, 
programanan di formacion y servicio.” 


E prome paso concreto den e direccion aki a wordo 
tuma awe pa medio di un carta di intencion cu FSLMA. 
“Nos ta di acuerdo cu e cooperacion aki lo contribui 
na un eficiencia den costo, cuido mas controla y un 
calidad halto di cuido pa pashent.” 

Advertencia importante tocante siguridad di boter di Heineken cu 
‘draaidop’ 


Heineken y Romar Trading N.V. ta comunica tocante siguridad di e boter di Heineken 25 cl. cu 
‘draaidop’. Ta trata aki di e boter chikito cu un ‘draaidop’ di Heineken Original Pure Malt Lager y 
Heineken 0.0. E productonan aki no sa ta disponibel na Aruba, pero si ta importa for di Hulanda 
a traves di canal no oficial, den cantidad chikito y sin permiso di Heineken. 


Tin e posibilidad cu pida chikito di glas por los for di e boter y termina dentro di e producto. Ta 
trata aki solamente di e boternan di 25 cl. cu e codigonan di produccion cu ta indica akibou, cu 
por ta aprecia na e parti patras di e boter. E boternan di 25 cl. di Heineken aki tabata bendi n’e 
consumidornan via supermercado, distribuido, ‘slijterij’ y website na Hulanda. 


“Siguridad y calidad ta nos prioridad maximo y nos ta realisa control di calidad regularmente. Pa 
esaki nos ta lamenta profundamente cu e productonan aki ta disponibel na Aruba y no ta 
cumpli cu e standardnan di calidad halto. P’esey nos a publica e comunicado aki pa conscientisa 
nos consumidornan y nos clientenan. Nos ta pidi disculpa pa e posibel molesternan”, Auke 
Vriens, Manager di exportacion di Heineken Americas a afirma. 


Heineken y Romar Trading N.V. ta confirma cu e calidad di boter di Heineken 25 cl Pure Malt 
Pilsener y Heineken 0.0 sin ‘draaidop’ y oficialmente importa y distribui pa Romar Trading N.V. 
no ta presenta problema di calidad. 


Cu esaki nos ta pidi e consumidornan pa no cumpra ni consumi e boternan di Heineken cu 
‘draaidop’ cu e label Pure Malt Lager cu e codigonan di produccion specifico indica abou y pa 
hiba e boternan aki na e distribuidor oficial local, Romar Trading N.V. na e adres indica. Romar 
Trading N.V. lo percura pa e consumidornan ricibi un recompensa. E consumidornan tin un 
tempo ilimita pa debolbe e productonan. 



Romar Trading N.V. 
Schotlandstraat 71 
Oranjestad, Aruba 


Tel: +297 523 4600 





LOCAL 

“R 
ecientemente, a tuma nota di un rueda di prensa, 
caminda oposicion a brinda informacion falso, 
creando panico y incertidumbre pa esnan trahando den 
e tereno social. Asina por a tuma nota cu oposicion a 
saca informacion falso, bisando cu Respaldo lo bay cera 
nan departamento pa motibo cu a corta den fondonan 
pa cu salud mental. 


Tambe a bisa cu no tin salud mental na pecho pa cual 
motibo a pone esaki bou di e capa di Asuntonan Social, 
banda di esaki a bolbe bay riba e parti di e 900 mil florin 
di subsidio cu Respaldo tawata falta pa haya. Pa medio di 
un entrevista, e minister di Husticia y Asuntonan Social 
Rocco Tjon a duna su reaccion y a aclaria e tema cu el a 
cataloga como mentira pa trece siguridad y trankilidad 
bek pa esnan trahando den e tereno di salud mental. 


E mandatario a indica cu a corta contractnan pa loke 
ta siguridad y brindamento di cuminda di friends 
and family di partido AVP y a pasa tur e fondonan aki 
directamente pa FMAA y Trampolin pa Trabou, asina 
haciendo mas cu menos recurso. 


Pa prome bes tin un vision concreto a largo plaso pa e 
tematica di salud mental y adiccion cual a wordo haci 
conhuntamente cu PAHO. A firma MOU’s concreto cu 


Minister Rocco Tjon ta pidi oposicion: 
No hunga politica y informacion 
falso di Salud Mental 


tur e clinicanan specialisa riba e tematica den reino 
y pa e motibo aki lo inicia cu e opleiding di “mental 
health professionals” den September binidero na 
Aruba mes, pa asina tur e profesionalnan trahando 
den e sector aki por wordo specialisa riba e tematica 
aki. 


Tin comunicacion semanal cu e raad van toezicht 
como tambe e raad van bestuur di Respaldo, 
caminda ya a informa nan por escrito tambe, cu 
si en berdad tin necesidad pa mas fondo, esaki lo 
wordo cubri pa medio di otro fondonan manera e 
“landsbegroting” y fondo di crisis via BRA. 


Di e manera aki, ta elimina e incertidumbre y ta 
sigura, cu ningun departamento lo wordo cera pa 
motibo di falta di recurso. Actualmente, Ministerio 
di Husticia y Asuntonan Social ta restructurando e 
tereno di cuido, miran 


do cu ya pa añas Respaldo ta brindando un 
“oneigenlijk zorg”, manera nan mes a indica. Pues 
den stuurgroep di GGZ esaki lo wordo restructura 
na un manera mas responsabel. Por ultimo, e 
mandatario a expresa di ta lamenta cu oposicion 
ta hunga politica cu un tematica asina serio, y ta 
sigura tur esnan trahando den e tereno aki, cu esaki 
tin e atencion di Ministerio di Husticia y Asuntonan 
Social. 

D 
en un carta dirigi cu fecha di 14 di Juli ultimo, CAft ta bolbe 
confirma e hecho cu gabinete Wever Croes no ta “haci loke e ta 
bisa y no ta bisa loke e ta haci” pero ta haci loke cu e kier y con e kier. 


Den e concepto parcial di e carta aki, CAft ta mustra cu ta bolbe 
resalta cu den e prome kwartaal di 2022, gabinete Wever Croes den 
su presupuesto tin un aumento di overtime di varios departamento di 
gobierno, mientras cu tin palabracion concreto cu esaki no por sosode. 


Na mes momento e comision di supervision ta señala cu nan 
recomendacionnan na gobierno pa loke ta presupuesto 2022, no ta 
wordo ehecuta totalmente y tin ora no ta wordo ehecuta mes apesar cu 
tin acuerdo a base di articulo 14 di LAft y den e protocol firma. 


CORONA VIRUS 


CAft ta mustra cu sin duda Aruba a confronta un situacion delicado 
cu e corona virus mescos cu hopi otro pais pero ta un hecho concreto 
cu gobierno di Aruba no a probecha di posibilidadnan pa introduci 
medidanan structural pa añanan largo. 


CAft ta bolbe manda carta y 
conseha RMR pa duna ‘Conseho 
di Minister’ di Aruba “aanwijzing” 


Na mes momento CAft a musta 
cu enfasis cu Aruba ta pasando 
den un recuperacion economico 
impresionante caminda tin posibilidad 
concreto pa percura pa tin un finansa 
publico duradero y cu tin cu probecha 
di esaki y aki CAft ta pone enfasis cu 
gabinete Wever Croes II tin cu percura 
pa tin un surplus den presupuesto 
2023. 


Mirando cu gabinete Wever Croes no 
a cumpli cu palabracionnan cu ta ser 
haci tanto den acuerdonan firma como 
den e proceso di “hoor en wederhoor”, 
CAft a informa gobierno pa medio di 
Presidente di Parlamento di Aruba, cu 
e comision no a mira otro alternativa 
mas pa conseha RMR pa duna 
Conseho di Minister di Aruba, un 
“aanwijzing” pero ta keda na RMR pa 
dicidi si realmente e “aanwijzing” aki 
lo wordo impone y si esaki ta e caso, 
kico e contenido di e aanwijzing aki 
lo bira. 


CANDELA 


Ora cu analisa e contenido di e 
carta di CAft ta lanta e pregunta cu 
si e decision tuma ayera pa mesun 
Conseho di Minister di Aruba 
relaciona cu pagamento di e 5% di 
reduccion salarial na trahadonan 
publico, lo pone cu en berdad gabinete 
Wever Croes lo ricibi un aanwijzing 
caminda lo por pone henter e 
gobierno di MEP-RAIZ buitenspel. 

bek den man 
di 
pueblo” 
pero awe e 
refineria 
ta 
sigui putri bay 
perdi ya cu 
su 
gobierno 
no a haci algo 
pa 
desaroyo 
esaki. 


Awor ta mesun grito bashi di triunfo di mesun 
gobierno aki, gritando cu “lotto ta bek den man 
di pueblo” mientras cu tur cos ta mustra cu no 
tin acuerdo ainda, algo cu e propio gobierno mes 
a confirma ora cu a nombra un comision pa bay 
negocia cu Canadian Bank Note. 


Cu e logro di CITGO gobierno di Evelyn a permiti 
e compania aki bay sin paga 300 miyon dollar cu 
nan mester a paga pa kibra e contract pero den 
tur dos proceso tanto di lotto como refineria, tin 
un bufete di abogado di Papa di Prome Minister 
cu tabata envolvi den e procesonan aki. 


Awor un biaha mas por mira presencia di 
abogado Anthony Ruiz di Bufete Croes, Wever & 
Ruiz envolvi den e team negociado pa bay atende 
cu Canadian Bank Note y cu sigur ta cobra pa su 
servicionan mustrando un biaha mas con placa di 
pueblo a wordo reparti entre friends and family. 


Ta mesun abogado Anthony Ruiz aki, a negocia 
cu CITGO pa asina kibra e contract cu tabatin y cu 
a pone cu pais Aruba a perde 300 miyon dollar 
pero e bufete si a gana su placa bon gana y cu e 
gabinete Wever Croes, nunca e bufete aki lo sali 
perdi,” Parlamentario Arthur Dowers a declara. 


POLITICA 


P 
a pueblo no tin tempo, no tin solucion y no tin 
alivio pero tanto pa loke ta e grupo grandi di 
‘friends and family’ y bufete di abogado di Papa, si 
tin tur posibilidad pa sigui bira rico riba sufrimento 
di pueblo. 


Parlamentario di fraccion di AVP, Arthur Dowers 
ta mustra c’un biaha mas gabinete Wever Croes 
ta demostra cu hamas y nunca e tin pueblo prome 
cu tur cos ya cu practicamente tur decision cu tin 
di haber cu gana placa, ta pa nan hendenan y pa 
pueblo ta medida so tin riba agenda. 


“Henter un comedia un biaha mas caminda cinco 
minister y shete parlamentario marioneta ta trata 
di bende pueblo un 6 pa un 9 y ta haci esaki den 
un forma asina ofensivo caminda cu realmente 
e gobierno di Prome Minister Evelyn no tin 
berguensa mas cu pueblo sa cu nan ta gaña. 


Awor a organisa un evento di algun minuut den 
Convention Center pa informa pueblo cu “Lotto 
pa Deporte ta di Aruba atrobe,” sugeriendo 
cu lo a yega na un acuerdo cu ‘Canadian Bank 
Note’ sabiendo cu ningun momento a yega na un 
acuerdo cu e banco menciona. 


Ora cu scucha declaracion di Minister Endy Croes 
papia di un ‘logro” ta mescos cu mira un pushi 
para dilanti di un aquarium sperando e momento 
yega pa e come tur pisca. 


Henter e scenario aki dialuna ultimo, esaki ta di 
dos ocasion cu ministernan di gabinete Wever I 
y II ta uza e grito di “rescata” un compania cu ta 
pertenece na pueblo, ya cu ta mesun grito Prome 
Minister a uza ora cu dos aña y mey pasa, a kibra 
e contract cu CITGO. 


E tempo ey tambe a informa pueblo cu “refineria ta 


Parlamentario Arthur Dowers 
Casonan Citgo y Lotto cu envolvimento 
di mesun oficina di abogado 

E 
conferencia di prensa di awe, duna door di 
ministernan Maduro y Arends, den presencia di e 
coleganan minister cu ta na Aruba, ta confirma cu den 
menos di un siman, e gobierno actual ta dunando su 
mes un “brevet van onvermogen” pa di dos biaha. Si 
siman pasa ora a bay splica den Parlamento e mensahe 
di Hulanda pa loke ta e ley di LNT y djey e posicion di 
gobierno di Reino pa no ta trata e deseo di Aruba pa 
duna bek e 5%, awe nos por mira cu e resultado di 
e reunion na Hulanda y e movecion cu gobierno di 
Aruba ta haci, ta hiba nos directamente den e gara 
total di Hulanda. Un gobierno cu a demostra di NO 
TIN “DAADKRACHT”. 


E gabinete MEPraiz y hunto cu nan e Parlamento, a 
bin ta demostra un incapacidad enorme pa loke ta 
gobernacion y na mes momento ta prefera bay den 
direccion di confrontacion directo cu Hulanda envez 
di trata na busca un UNION aki na Aruba, pa hunto 
nos sali for di e situacion cu nos pais ta pasando aden. 
Siman pasa mi a mustra cu e unico opcion pa Aruba 
tabata (desde 2014), ta (actualmente) y lo ta (si mester 
bin un eleccion), un Gabinete di Nacional di Crisis 
(zaken of takenkabinet)! Un gabinete consistiendo 
di expertonan y no-politiconan. Mi no ta kere cu un 


Booshi Wever di UPP: 
E “paniekvoetbal” di coalicion MEPRAIZ di awe cu 
nos por a mira lo desgracia nos pueblo mas ainda!! 


eleccion prematuro lo ta na su lugar awor 
aki, mirando e circumstancianan cu nos ta 
aden. Un eleccion awor aki lo paralisa nos 
pais atrobe pa mas di mitar aña, mientras 
nos tin un Hulanda cu ta poneniendo hopi 
presion riba Aruba y e pueblo. Anto ta 
bin acerca un debe astronomico di pais 
Aruba, un situacion financiero caotico y 
un situacion economico debil. Tur esaki 
lo hiba nos mas leu di cas ainda. Anto tur 
esaki den un ambiente super polarisante y 
di un situacion di “politieke verziektheid” 
entre geel cu berde. Pesey siman pasa den 
mi comunicado mi a bisa cu e solucion di 
Aruba ta na e momentonan aki pa bin cu 
un frente nacional, un union nacional, pa 
di e forma ey bin cu un “zakenkabinet”. 
E ministernan actual lo mester tuma 
nan retiro y bay Parlamento como 
representante di pueblo, mirando cu ta 
nan tin mayoria voto. Y asina Parlamento 
completo apunta un Gabinete Nacional 
cu no ta existi di politiconan, cu tareanan 
fiho y defini, pa asina saca Aruba for di e 
situacion cu e ta den. 


Awe atrobe den Parlamento nos por 
scucha di ambos banda, tiramento di 
lodo contra otro (e mesun “politieke” 
verziektheid) y despues di lastra otro y 
tilda otro, ta pidi pa union pa asina nos 
sali pa nos pais. Pero loke realmente ta 
resalta, ta cu no tin e boluntad ey, y asina 
restaura di berdad e confianza cerca 
pueblo y cerca gobierno Hulandes. Hopi ta 
esnan cu ta haya cu mi ta zeur hopi, pero 
PAKICO UN “ZAKENKABINET”??? Esaki ta 
sirbi simplemente como un “cooling off 
period” pa asina Aruba haya e oxigeno 
necesario pa por sali y “move on” for di 
nos problemanan. Un bida nobo, na unda 
lo tin un scala di reglanan pa Aruba por ser 
goberna drechi. Na varios ocacion y ultimo 
na 2020 UPP a propone pa e gabinete 
nacional aki traha riba e.o.: 


1. Percura pa a corto plazo introduci TUR 
reglanan estricto di Bon Gobernacion. 
Manera UPP ta bisa tur ora: “Mara mannan 
di e politiconan”! 


2. 
Fortifica 
nos 
organonan 
di 
conseho,control etc. 


3. Reduci inmediatamente e gastonan di e 
aparato gubernamental y bin cu un reforma 
di e aparato basa riba uno moderno y 
eficiente (y no grandi). 


4. Un “personeelstop” per direct, y 
percura pa nombracionnan necesario y /o 
promocionnan ta ser haci dor di un comision 
independiente. 


5. Tambe ta di transcendental importancia 
pa trece cambionan den nos leynan electoral 
y di financiamento di partidonan politico. 


6. “Last but surely not least” mester bin cu un 
Comision Nacional den un Dialogo Nacional 
pa delibera riba exigencianan/condicionnan 
cu Hulanda a bin cune, y enfrenta Hulanda 
den un union. 


Nos ta convenci cu esaki ta e unico manera 
pa nos por para e tendencianan di ultimo 
añanan pa torno na nos Status Aparte. Di e 
manera aki nos ta trece e confiansa bek den 
Reino y alabes obliga Hulanda pa cumpli cu 
loke Statuut di Reino ta provee y respeta nos 
derecho inalienabel di autodeterminacion. 
Aruba no ta wordo sirbi na e momentonan 
aki cu ni un actuacion eratico y lunatico di e 
gabinete MEPraiz, ni tampoco pa e grito cu 
tin pa un eleccion adelanta! 

S 
iman pasa diabierna Minister Plenipotenciario 
Interino Ady Thijsen a atende su prome 
Conseho di Minister di Reino, den cual a trata 
diferente tema hopi importante. Minister 
Thijsen a expresa cu den tur su añanan di 
experiencia den Parlamento y como Presidente 
di Parlamento tambe, el a experiencia hopi cos, 
pero esaki ta algo completamente otro. 


Minister Thijsen a expresa cu el a wordo bon 
ricibi y pues tin un bon prome impresion di su 
prome Conseho di Minister di Reino. E reunion 
tabata ‘zakelijk’ pero cu espacio pa combersa 
cu otro Minister cu tabata presente. 


Na e ocasion Minister Thijsen y Secretario di 
Estado Alexandra van Huffelen a sinta band’i 
otro y tabatin e oportunidad pa combersa riba 
varios topico prome cu e reunion a cuminsa. Un 
otro persona cu Minister Thijsen ta contento di 
por tabatin e oportunidad di intercambia cu 
ne tabata Minister President di Hulanda Mark 
Rutte, considerando cu Hulanda ta pasando 
den tempo dificil mescos cu Aruba y pues a 
intercambia tocante esey. 


Banda di e diferente intercambionan cu tabatin, 
Minister Thijsen a splica cu den un reunion 
asina importante den Conseho di Minister di 
Reino e ta hopi importante pa bo ta alerta, sa 
con bo ta trece informacion dilanti y pa bo tin 
conocemento di e materia. Minister Thijsen ta 
un profesional cu hopi experiencia. Durante 


Minister Plenipotenciario Interino Ady Thijsen: 
Mi prome impresion di conseho di 
Minister di Reino tabata bon 


di su carera el a asisti varios reunion na 
Hulanda pa trata diferente tema incluyendo 
Parlementaire Overleg den cual a debati riba 
puntonan clave manera Geschillenregeling. 
Ademas e ta un hurista cu specialisacion riba 
e parti constitucional. 


Concluyendo Minister Thijsen a bisa cu el 
a experiencia cu tin hopi respet pa Aruba 
su Prome Minister Evelyn Wever - Croes. 
Y cu Hulanda ta consciente cu tin biaha tin 
diferencia di opinion pero cu nan ta respeta 
esey y ta duna oportunidad pa purba yega na 
concensus. “Mi ta sinti cu mi por forma un 
bon relacion cu e Ministernan eynan y nan 
conseheronan. Nos ta den un proceso dificil, 
pero mi ta kere cu hunto nos ta sali afo.” 

D 
en un serie di tres charla na Papiamento MANA 
lo comparti informacion riba e topico menciona. 
Banda di arkeologia terestre, arkeologia subacuatico 
ta haya mas atencion di MANA. Esaki ta relaciona, 
entre otro, cu e ratificacion di e Convenio di UNESCO 
2001 door di Reino Hulandes, cu ta planea pa sosode 
fin di 2022. E Convenio ta regla con cada pais y 
internacionalmente mester atende cu herencia cultural 
subacuatico. 


E fechanan ta 4 di augustus, 15 september y 27 october 
awor den auditorio di MANA di shet’or y mei pa 
nueb’or y mei anochi y entrada ta liber. Pa motibo di 
construccion ta pidi publico pa haci uzo di e entrada via 
Emanstraat, parti patras di compleho Ecury. 


E prome charla ta trata recursonan arkeologico 
subacuatico na Aruba. Lo trata recursonan conoci, 
recursonan potencial y futuro recursonan. Nan 
inventarisacion ta base pa formula un plan di maneho pa 
sitionan cu un balor arkeologico halto. Ta pone atencion 
na e condicionnan di e recursonan, cua factornan ta 
ocasiona mayoria di daño y con e recursonan concerni 


O 
RANJESTAD - Diamars 19 juli 2022, 
Campaña #SaBoNumber tabata di 
bishita na Consulado di Colombia den 
celebracion di dia di Independencia di 
Colombia. Miembronan di Plataforma 
prevencion den salud: IBISA, POH 
y Departamento di Salud Publico a 
brinda control di numbernan y comparti 
informacion esencial pa cuido di salud na 
Consulado sra. Mirza Gnecco Plá como 
embajadora di “Carrera Diplomática y 
Consular di Colombia”y tur colega y 
clientenan presente. 


Den cuadro di plan prevencion di salud 
Minister Oduber lastimamente no por 
tabata presente pero lo sigi vocifera 
pa e campaña SaBoNumber aki keda 


Hoyanan di Herencia Cultural Subacuatico na Aruba 


por ser maneha, protegi y conserva. 


E presentacion di e prome hoya di herencia cultural 
subactuatico ta na encargo di studiante di arkeologia 
Gendra Lacle. E ta hacienda un double maestria den 
Arkeologia maritimo y subactuaico y Osteoarkelogia 
(arkeologia di wesonan). Gendra Lacle ta presenta 
su prome resultadonan di su practica di tres luna na 
MANA. Acudi pa haya sa mas di Aruba su herencia 
cultural. 
Minister Dangui Oduber 


Campaña #SaBoNumber tabata di bishita na Consulado di Colombia 


activo den nos comunidad. E 
campaña ta pa cada persona pone 
mas atencion den nan salud y 
pa educa pa sa nan numbernan, 
yuda conscientisa den area di 
prevencion y asina duna aporte 
na cada persona pa crea mas 
responsabilidad pa sigi hasi nan 
control pa mehora nan salud. 


Den nomber di Ministerio di 
Turismo y Salud, nos ta desea 
un felis dia di Independencia na 
full e comunidad di Colombia 
y cu por celebra e aña aki como 
aniversario 212 yena cu dicha y 
salud. 

O 
ranjestad - Recientemente nos Artista plastico 
local, residencia na Hulanda, di gran fama 
internacional Sr. Gustave Noel, a haci un bishita 
na Departamento di Cultura Aruba (DCA) cerca 
director drs. Siegfried Dumfries. 
Durante su bishita el a haci entrega di su ultimo 
publicacion: “Maternidad”, di Soño pa Realidad! 
E Buki ta relata e arte di pintura y dedicatorio 
specifico, di e Artista local y internacional, esta 
Noel residencia na Hulanda. Amor di Mama 
atemporal y e mundo di experiencia di e hende 
muhe na estado y e Mama recien ta ser refleha 
den e Buki menciona aki, pa medio di imagen y 
palabra. 
Un proyecto di cooperacion entre dos artista 
profesional Arubiano reconoci den Reino Hulandes, 
cu ta revela tanto experiencia exterior como esun 
interior y e bunitesa di embaraso y maternidad na 
un manera masha intimo y puro. 
Durante henter su embaraso na 2015 modelo y 
actriz Zuleika Coffie a sigui cu su trabou y el a 
sirbi di modelo pa Gustave Noel su serie di pintura 
“Materindad”. Esaki a resulta cu yudansa di Helen 
Francis, den un exposicion y awor creacion den 
e buki titula: “Materindad”, di soño pa realidad! 
E meta ta pa presenta e exposicion aki tambe na 
Aruba. 


Bishita di Artista Plastico local 
y internacional : Gustave Noel 


E Buki aki no solamente y unicamente ta un Buki cuatrilingual, 
cu ta un homenahe na maternidad universal, sino tambe e 
aspiracion pa crea un brug y/of puente entre partinan Europeo 
y Caribense den Reino Hulandes y entre nan cu resto di Mundo, 
den e sentido artistico di e palabra. E buki ta obtenibel na e 
librerianan local. 


Director di DCA drs. Dumfries ta desea nos artista local y 
internacional Gustave Noel tur clase di exito cu e publicacion 
aki y ta spera e exposicion keda realisa na Aruba. 

A 
ruba Volleyball Association tawata tin un weekend exitoso 
di beach volleyball cu a tuma lugar ariba e canchanan di 
beach na Centro Deportivo Betico Croes. Pa e competencia 
aki dos Team di Curacao a bini Aruba pa midi forza contra 
e Teamnan di Aruba den e categoria di Cabayeros Senioren. 
Banda di e categoria di Cabayeros Senioren, tawata tin 
competencia di beach volleyball den e categoria di Damas 
U-19, Cabayeros U-19 y Recreativo. E publico presente y 
e atletanan mes por a goza y wak bon weganan di beach 
volleyball. 


E weganan a inicia den oranan di atardi, mirando e solo 
cayente cu tawata reina ariba nos isla y ya den oranan laat 
di atardi, e luznan a cende pa asina e competencia por a 
continua te den oranan di anochi, cu a crea sigur un dushi 
ambiente pa wak e weganan di beach volleyball. 


E weganan final a tuma lugar diadomingo anochi y e scorenan 
ta como lo siguiente: 


Categoria Recreativo e Team di Seiyeung/Anchelino/Carlos 
y Alvaro a bira campeon mientras cu e Team di Tristan/ 
Ruiyuan/Chloe y Catherine a keda na di dos lugar. 


Den Damas U-19 e duo di Emily/Wilesha a vence e Team di 
Samira/Tara 2-1. 


Den Cabayeros U-19 e duo di Zevon/Jeandrey a competi pisa 
contra e duo di Keanu/Cristopher unda finalmente cu score 
masha preta e Team di Zevon/Jeandrey a bira campeon cu 
score di 2-1. Na di tres lugar a keda e duo Brian/Jermar cu a 


Exitoso competencia di Volleyball 
Exitoso competencia di Volleyball 


entre Aruba y Corsou 
entre Aruba y Corsou 


gana di e duo Vladimir/Akeal. 


Y den e categoria Cabayeros Senioren e finale nan a bay 
entre Curacao y Aruba tanto pa e di tres (3) lugar como pa 
e campeon y subcampeon. 


Pa di tres lugar e Team di Curacao Lysandro y Jursham 
a gana e Team di Aruba Joshua y Jorvin 2-0 den un bon 
wega. Y pa di prome lugar e bataya a bay entre e Team 
di Curacao Gilbert y Shurendy y e Team di Aruba Eddy 
y Gregory. Ambos team a competi bon cu otro pero na 
final cu score minimo e duo di Curacao Gilbert/Shurendy 
a mustra nan abilidad y experiencia y a gana Aruba for di 
Eddy y Gregory cu e score di 2-0. 


Un anochi cu a conclui hopi bunita cu entrega di 
medayanan na e teamnan campeon y ganador unda 
atletanan ya ta puntra ta ki dia e siguiente competencia 
ta sigi. Aruba Volleyball Association ta gradici tur Refree y 
Scorers, Aruba Sport Unie y tur otro instancia cu a apoya 

F 
or di nada ayera a cuminsa circula e informacion di e posibilidad 
cu Luis Suarez lo por pasa pa hunga pa e ekipo Aleman, Borussia 
Dortmund, despues cu e refuerso nobo di e ekipo, esta Sebastian Haller, 
tin cu wordo opera pa kita un tumor na un di su testiculonan. Suarez 
aparentemente tambe a duna su aporte na e rumornan aki declaracion 
cu sin duda e lo ta dispuesto pa yuda Dortmund cu awor ta sin un centro 
delantero despues di e perde Haaland cu e ekipo di Manchester City. 


Suarez di 35 aña ta desea di sigui un of dos temporada mas den futbol 
Europeo y pa e motibo aki el a rechasa un oferta di e ekipo di Riverplate 
di Argentina pa un contract di dos temporada. 


WIJNALDUM: 


E medio campista Hulandes, Georginio Wijnaldum cu ta milita den e 
ekipo di Paris Saint Germain, lo por pasa dentro di poco pa e ekipo di 
AS Roma cu a mustra dispuesto pa reforsa su mes du e Hulandes. E 
entrenado nobo di PSG a informa Wijnaldum mescos cu otro cuater 
hungado mas, cu nan no ta den su plan di wega y cu nan por busca un 
otro ekipo pa bay hunga aden. 


Inicialmente e traspaso aki pa Roma ta mustra dificil pa wordo logra pero 
tur cos ta depende kico e entrenado di e ekipo romano, Mourinho ta 
pensa y kico e ta desea di haci cu e medio campista. 


Segun informacion e ekipo di Roma ta interesa pero e salario grandi di e 
Hulandes ta un obstaculo pa logra completa e traspaso aki mirando cu e 
tin un salario di 9 miyon euro pa temporada cu e ekipo di PSG. 


E posibilidad ta bira mas grandi pa e pasa pa Roma di e dos ekiponan 
yega na un acuerdo pa comparti e salario di e hungado, esta 4.5 miyon 
pa Roma y PSG ta cubri e otro 4.5 miyon euro. 


BRUNO FERNANDES: 


Ningun momento e medio campista Portugues di Manchester United, 
esta Bruno Fernandes, a insinua cu e ekipo Ingles ta miho para awor sin 
presencia di Ronaldo, kende ta sigi insisti di wordo cambia pa un otro 
ekipo. 


Fernandes den un entrevista na television Ingles, a mustra cu bou 
di entrenado nobo, Erik ten Hag, e ekipo ta hungando mucho mas 
agresivo poniendo presion for di e delanteronan caba y cu esunnan cu ta 
hungando actualmente den e sector aki, ta haciendo un trabou sublime. 


Bou di ten Hag e ekipo ta hungando un otro tipo di futbol, semper 
presionando y esaki tin cu tuma luga den un forma casi perfecto pa 
asina e otro liñanan medio y defensivo, tambe por hala cera y crea mas 
efectividad den e presion cu a ser poni. 


Ningun momento Fernandes a menciona Ronaldo su nomber pero den 
prensa Ingles ta ser specula cu aki e medio campista ta referi na e su 
compatriota kende ainda no a presenta pa train cu e ekipo pa e proximo 
inicio di campeonato. 


Mientras tanto ainda Ronaldo ta sin ekipo y ainda no tin indicacion cu 
cual ekipo e lo bay hunga mientras cu ayera tardi a cuminsa circula rumor 
cu Atletico Madrid lo ta interesa den su servicio despues cu inicialmente 
e ekipo aki a nenga di lo kier forma e delantero portugues. 


Redu di futbol 
Luis Suarez posibel alternativa pa Borussia Dortmund 

T 
a increibel cuanto placa ta lora tin ora den deporte rond 
mundo y esaki ta tanto den futbol como baseball caminda 
refuersonan pa haya hungadonan di gran caliber, ta entre miyones 
y miyones di sea euro of dollar. 


Un di e casonan aki a Sali na cla e siman aki y ta trata di e pelotero 
Dominicano, Juan Soto cu ta hunga pa e ekipo di Washington 
Nationals kende dialuna anochi a corona su mes como e ganado 
di e All Stars Home Run Derby, loke a pone cu el a gana un miyon 
dollar como premio. 


Pa hopi e suma aki lo ta nifica hopi placa pero pa Juan Soto esaki 
simplemente no ta cuadra cu su demanda di salario pa renoba su 
contracto cu Nationals. 


Informenan ricibi ta mustra cu Soto recientemente a nenga un 
oferta di su ekipo cu a brinda e Dominicano un suma di 440 
miyon dollar pa 15 aña cu lo ta un di e contractnan mas grandi 
den historia di Major League. 


Pa duna un idea di e magnitud di e oferta aki, e lo nofica cui Juan 
Soto lo tin un salario anual di algo mas di 29.33 miyon dollar pa 
temporada loke ta igual na un salario mensual di 2.44 miyon 
dollar. 


Esaki ta nifica tambe cu Soto ta cobra un suma di 66.6 mil florin 
pa dia, sea hungando baseball pa casi shete luna mientras cu e 
resto ta dianan liber pero asina mes e pelotero ta haya cu e no 
ta suficiente. 


Un salario cu practicamente Soto lo no sa mes kico pa haci c’un 
suma asina halto pero aparentemente pa motibo cu e jardinero 
di Los Angeles Angels, Mike Trout su contracto ta esun di mas 
placa den historia te cu awo, parce cu representantennan di Soto 
kier converti e pelotero aki di solamente 23 aña di edad, den esun 
miho paga den historia di e deporte. 


Trout mes na 2019 a firma un contract pa 12 temporada cu e ekipo 
di Los Angeles pa un balor di 426.5 miyon dollar y pa tal motibo 
representantenan di Soto ta kere cu ainda nan por saca mas placa 
for di cualkier ekipo cu e hoben dominicano bay hunga p’e. 


Su decision di pone e oferta miyonario di Nationals un banda 
ta pone cu e ekipo lo trata di cambi’e prome cu e por bira un 


Pelotero golos di mas? 


Juan Soto no ta contento cu contract di 440 miyon dollar 


agente liber na 2024 cu apenas 26 aña di edad y pa e motibo 
aki hopi experto ta kere cu Soto lo pasa pa un otro ekipo cu lo ta 
dispuesto pa plama placa pa loke manera su hendenan ta desea 
di mira esaki. 


Algun ekipo cu ya a wordo menciona pa tuma Soto over ta mas 
cu claro New York Yankees, New York Mets y tambe Los Angeles 
Dodgers sinembargo aki tin cu menciona cu Yankees ya caba ta 
den negociacion grandi pa firma su outfielder Aron Judge kende 
tambe no a acepta e prome oferta di Yankees na su persona pa 
alarga su contract cu e ekipo. 


Tur cos ta mustra cu e ekipo cu lo kier firma Juan Soto, lo tin cu 
pone e bunita suma di mey miljard un banda pa logra esaki, de 
lo contrario nan por bien lubida mirando e posicion cu tanto e 
hungado como su representantenan a asumi te cu awo. 

D 
iadomingo dia 3 di juli ultimo, 
Women’s Club of Aruba 
(WCA) a tene un reunion general 
pa miembrecia na Boulevard 
Events Aruba pa instala su 
directiva pa aña 2022- 2023. 


E reunion aki a conta cu 
presencia di su miembronan, nan 
invitadonan y e representantenan 
di e diferente clubnan di servicio 
riba nos isla. 


Durante e evento special aki, 
WCA a gradici e directiva anterior 
pa su logronan y a instala e 
directiva nobo cu un bunita 
ceremonia, cu tabata tin como 
tema ”The Lights of Leadership”. 
Cada miembro di directiva a haya 
como obsekio, un bunita lampi 
cu luz di diferente color. 


Cada luz ta simbolisa cu lo 
guia e club den e diferente 


Women’s Club of Aruba ta 
Women’s Club of Aruba ta 


presenta su directiva pa 2022-2023 
presenta su directiva pa 2022-2023 


capacidadnan, durante e proximo 
aña. 


E directiva di WCA pa 2022-2023 
ta manera ta sigui: 


Presidente: Norma Brinkenberg, 
vice-presidente: Angele 
Geerman, tesorera: Reina 
Geerman, secretaria: Benita 
Esguerra, chairman pa 
Bienestar/Welfare: Rishella 
Geerman, chairman pa Forma- 
y Medionan/Ways & Means: 
Ursly Silberie, chairman pa 
Grupo di Estudio/Study Group: 
Jessica Molina, chairman pa 
Programa/Program: Mary 
Taylor, Miembronan en general/ 
Members at Large: Monique 
Palm y Emily Perret-Gentil 
y ex-presidente inmediato/ 
Immediate Past President: 
Milagros Posner. 


WCA 
ta 
gradici 
ex- 
presidentenan 
Bernadette 
Schouten y Soraida Knoop cu a 
guia e ceremonia di instalacion 
y ta felicita e directiva nobo, 
cu lo sigui lidera e club den e 
trabounan pa e comunidad di 
Aruba. 


Fotonan pa cortesia di 
Emperatriz Perdomo 

T 
hessaly ta inspira cu su logro den Top 10 Miss 
Universe 


Diabierna siman pasa nos Miss Aruba 2021, 
Top 10 Finalista di Miss Universo srta. Thessaly 
Zimmerman tabata invita na Bestuurskantoor pa 
un ceremonia special. Den presencia di Minister 
Presidente Evelyn Wever-Croes y demas minister y 
invitado di srta. Thessaly Zimmerman, Minister di 
Cultura Xiomara Maduro den nomber di Gobierno 
di Aruba a nombra srta. Thessaly como Embahadora 
di Bon Boluntad di Pais Aruba. 


Sentimento di Orguyo 


Minister di Cultura den su discurso a trece dilanti 
cu e logro di srta. Thessaly ta logro grandi pa Pais 
Aruba cu ta yena nos cu hopi alegria y orguyo. Ainda 
nos por corda e momento cu a anuncia ‘Aruba’ den 
e 16 finalistanan y despues ora nos a bolbe tende 
e nomber di ‘Aruba’ den e Top 10 di muhenan di 
mas bunita di mundo, nos curason a yena di alegria 
y un sentimento di orguyo a reina rond Aruba. 
Momentonan cu nos lo keda corda cu hopi alegria 
ora Aruba ta keda como finalista den e Top 10 di 
Miss Universe. 


Un ehempel cu ta inspira 


Thessaly a sa di representa Aruba dignamente riba e 
tarima internacional di beyesa y a demostra cu aunke 
con chikito Aruba ta, cu determinacion, diciplina, 
fe y cu un actitud humilde, nos yiunan di tera por 
yega hopi leu. Esaki sigur ta un ehempel pa inspira 
mas hoben pa traha duro pa logra nan metanan. Ta 
importante pa nos para keto tambe na e trabao cu 
Thessaly a haci pa hiba su mensahe pa un bon salud 
mental. 


Sigur despues di un pandemia cu a azota mundo, 
e mensahe pa nos ta mas consciente di nos salud 
mental, ta uno importante. E buniteza den bida ta 
pa por tin un balansa entre mente y curpa. Nos no 


Minister Maduro di Cultura: 
Gobierno di Aruba ta nombra srta. Thessaly Zimmerman 
como “Embahadora di Bon Boluntad di Pais Aruba” 


mester keda cuestiona si algo ta bon of no ta bon, si nos 
kier cambia nos mundo, nos mester para keto y concentra 
pa cambia nos mes, ya cu asina e mundo rond di nos ta 
cambia tambe. Atraves di Thessaly, nos a mustra mundo 
henter cu aunke bo ta un isla, un persona so, ora bo haci 
cambio na bo mes, bo ta logra cambia e mundo rond di bo. 


Reconocimento Embahadora di Bon Boluntad 


Den nomber di Gobierno di Aruba, Minister Maduro a 
reconoce Thessaly como Embahadora di Bon Boluntad di 
nos Pais. Thessaly a briya riba e tarima internacional di 
beyesa y a logra yega den e Top 10 finalista. Despues di 
25 aña, danki na Thessaly miyones por a haya sa mas di 
Aruba y esaki ta un promocion impagabel pa nos Pais. 


Thessaly a sa di carga un responsabilidad grandi y a 
demostra cu su caracter humilde di ta un digno representante 
di Aruba. 


Pa tur locual ela haci y nos ta sigur cu Thessaly lo sigui 
haci pa Pais Aruba, Gobierno di Aruba ta gradici Thessaly 
ta reconoce como Embahadora di Bon Boluntad di Pais 
Aruba. Masha danki y cu nos bon Dios sigui ilumina 
Thessaly pa e ta ehempel pa mas hoben representa Aruba 
dignamente unda cu nan bay. 


Diahuebs 21 di Juli 2022 


20 


COMUNIDAD 


M 
inister President a anuncia oficialmente cu 
diabierna awor Gobierno lo paga e 5% di 
salaris bek. Na mi opinion esaki ta mas cu husto. 
Desde mei 2020 ambtenaar y semi ambtenaar ta 
aportando solidariamente na caha di gobierno 
mirando e impacto devastador di e pandemia. Pa 
casi dos aña e placa di e recorte aki a keda destina pa 
duna asistencia financiero di emergencia na esnan 
cu a perde trabou of entrada door di e pandemia 
den sector priva. E situacion den sector priva 
practicamente a normalisa caminda e trahadornan 
ya ta bek na nan 100% di entrada. Awor ta toca 
tambe na nos ambtenaar y semi ambtenaar pa 
gradualmente cuminsa recupera nan entrada 
completamente bek. 


Un decision husto 


Dicon mi ta bisa esaki ta husto? Pasobra enberdad 
nos isla ta den recuperacion, pero na mes momento 
mundialmente tin diferente desaroyonan cu tin un 
impacto negativo riba economia di nos isla y riba 
nos bida. Mi ta referi na entre otro e guera entre 
Rusia y Ucrania, e efecto inflatorio di e prijs di crudo 
y flete y scarsedad di producto. Desaroyonan cu 
nos como un isla chikito no por influencia. Mirando 
e situacion financiero di nos pais, practicamente ta 
imposibel pa Gobierno of nos companianan estatal 
absorba of sigui absorba e aumento di prijsnan 
aki. Cual ta pone cu nos ta experencia y lo sigui 
experencia cu costo di bida ta subi. 


Na mes momento Hulanda ta sigui pone 
exigencianan cu a corto o largo plaso lo tin nan 
efecto riba nos cartera manera e exigencia di 
recorte den cuido medico. Tur esakinan hunto tin 
nan efecto riba e poder di compra di nos hendenan. 
Un situacion cu mas cu nos por mester keda suavisa 
y esaki por door di cuminsa duna e trahadornan 
nan salario bek. 


Parlamentario drs. Shailiny Tromp-Lee (MEP): 
Contrario na tur speculacion negativo 
Minister President ta cumpli! 


Aruba a cumpli cu e 3 condicionnan principal di 
Hulanda 


Pesey mes, no obstante e hecho cu Hulanda 
y CAFT ta contra, mi ta sostene Gobierno su 
decision pa cuminsa duna gradualmente bek 
parti di e recorte na e trahadornan di sector 
publico entrante fin di e luna aki. Aruba ta cumpli 
cu e 3 condicionannan principal cu inicialmente 
Hulanda a stipula. Na prome lugar Parlamento 
a aproba e fondonan necesario pa Gobierno 
por realisa e pago aki, dus e ta forma parti di 
nos presupuesto 2022 cu a keda aproba. Na di 
dos lugar e recorte di 25% di salario di Minister 
y Parlamentario si ta keda vingente y por ultimo 
Gobierno di Aruba a presenta e concepto di ley 
di LNT cual recientemente, cu algun cambio. 
Parlamento di Aruba a aproba. 


Pa termina mi kier enfatisa cu contrario na tur 
speculacion negativo, nos Minister President, sra. 
Evelyn Wever-Croes ta cumpli! Un persona cu a sa 
di goberna e pais aki den su peor momentonan. 
Cu a sa di gara cada reto cu dos man y a sigui 
padilanti. Nunca a baha cabes of a rindi. Semper 
ta sigui para pa su hendenan y su pais. 


21 


Diahuebs 21 di Juli 2022 


POLITICA 


N 
os por a tuma nota cu lider di AVP sr 
Mike Eman un biaha mas ta cana rond 
ta manipula hende manera e la haci na 2009 
unda abase di un campaña di elimina BBO y lo 
hiba un maneho financiero responsabel a gana 
eleccion y awe kier cana den pueblo y pretende 
cu nunca el a kibra un copi. 


Mike alias “Yo no fui” 


Un biaha mas sr Mike Eman ta manipula y 
gaña e adulto mayor mientras e sa cu debi na 
pandemia y un guera entre Russia y Ukrania 
cu nos conoce un inflacion pisa y cu ta algo 
cu niun gobierno na mundo tin control riba 
esaki. Pero Mike “Yo no fui” si tin culpa cu awe 
e ciudadano tin di traha mas aña pa yega na 
penshun debi cu AVP a subi edad di penshun. 
Hisa e edad no tawata suficiente, pero tambe 
a pone pueblo paga mas na penshun pero na 
final di dia ora cu e ciudadano bay cu penshun 
ta atras e ta bay y cu mas cu 1000 florin pa 
luna sin conta e gelijkbedrag cu ela kita di e 
penshonadonan desde 2015. Mi ta spera cu 
el a conta e penshonado e crueldad ey cu nan 
poder di compra bay atras desde 2015 of Mike 
“Yo no fui” a lubida di conta esey? 


Pueblo no mester di politiconan populista 


Pueblo si sa kico a pasa desde 2009 ora a vota 
pa e populista Mike Eman alias “Yo no fui”. 
Bao engaño populista a yega na poder y a 


Parlamentario Edgard Vrolijk (MEP): 
Mike alias”Yo no fui” 


masacra nos finansas publico y su partido AVP 
a demostra di ta un organisacion criminal unda 
cu corupcion, labamento di placa, amistadnan 
cu coruptonan ta na ordo di dia. Esaki a keda 
comproba ora cu a resulta cu dos Minister 
di partido AVP ta hayanan cu problema cu 
husticia. Un ta e caso IBIS y e otro ta caso 
Avestruz, sin lubida cu e propio sr Mike Eman 
a tuma $50.000 di sr Rincon cu ta sera pa 
corupcion. Tambe conta sr. Eman su amistadcu 
Carvajal y e mas pio tabata sr Eman su amistad 
cu Kiko Gomez y hasta unda su persona a baila 
cu Kiko Gomez, cu na final a ser condena pa 
mata contricante politiconan y ta forma parti 
di gangnan criminal. 


Na final di dia pueblo hamas por ser engaña un 
biaha mas pa AVP y Mike “Yo no fui” cu ta su 
nomber di cariño den pueblo paso e nunca no 
a haci nada y su persona a renace despues di 4 
aña di descanso den su penthouse. 

H 
opi atencion tin rond di 
pregunta si lo bay paga e 
5% bek di e recorte salarial di 
12.6% di sector publico y semi- 
publico desde cu e decision a 
wordo tuma pa motibonan di 
solidaridad a consecuencia di e 
crisis di COVID-19 pa asina yuda 
otronan cu a perde trabou. 
Sigur momento cu Hulanda a 
pone condicionnan adicional 
cu Gobierno mester a cumpli 
cu nan prome cu por paga esaki 
bek. 


Parlamentario Setty Christiaans- 
Yarzagaray ta di opinion cu ya no 
tin motibo mas pa no cuminsa 
bay bek na normalidad y paga 
e 5%. Motibonan pa su opinion 
ta cu e pago di 5% bek ta 
presupuesta den presupuesto 
di pais Aruba di 2022. E ley cu ta 
duna Gobierno e apoderacion 
pa 
ehecuta 
principalmente 
gastonan y maneho, ta ley di 
presupuesto di pais Aruba. Na 
maart ultimo Parlamento di 
Aruba a aproba e presupuesto 
cu ta inclui e 5% pago bek. 


Alabes Hulanda a yega na 
acuerdo adicional cu Gobierno 
di Aruba pa e pago aki di 5% bek. 
Condicionnan principal tawata 
cu mester pasa e ley unda cu e 
placa aki mester ta presupuesta, 
mester pasa e ley di Normering 
Topinkomens 
(LNT) 
y 
cu 


Parlamentario Setty Christaans-Yarzagaray (MEP): 
No tin mas motibo pa postpone e pago bek di 5% 


politieke ambtsdragers (Minister y 
Parlamentarionan) no lo cobra nan 
recorte salarial di 25% bek awor. 
Pa esaki Minister President di pais 
Aruba, sra. Evelyn Wever-Croes, 
mester a bin Parlamento di Aruba 
pa pidi sentimentonan mirando cu 
Gobierno no por a duna Parlamento 
e instruccion aki. 


Awe por wak cu presupuesto 
ya wordo aproba incluyendo e 
pago di e 5% di recorte salarial 
di sector publico y semi-publico, 
no 
incluyendo 
Minister 
y 
Parlamentarionan. 
Parlamento 
a pasa e ley di LNT, a pesar cu 
Parlamento a haci ahustacion na 
e ley segun su autoridad cu tin y 
segun tur informacion comparti 
door di tur e instancianan cu a 
wordo scucha den e proceso di e 
ley di LNT. 


Cambionan manera hisa e nivel 
di salario di topinkomens di 
sector semi-publico y NV’s di 
gobierno ta substancia basa riba 
e ley di voorzieningen politieke 
ambtsdragers su nivel y no riba 
e salario cu recorte mirando cu 
practicamente tur otro sector 
na Aruba ya a bay bek na nan 
salarionan normal. 


E temporada di transicion pa e 
nivel di salario stipula den e ley di 
LNT tambe a wordo cambia. Esaki 
pa motibo den comparacion con 
otro paisnan a haci’e, mirando cu 


Hulanda mes a duna mas tempo 
pero principalmente pa evita 
casonan na cantidad contra 
Gobierno dilanti Corte pa no a 
aplica un tempo mas rasonabel 
di transicion na e topinkomen 
stipula. 


Pa 
e 
motibonan 
aki 
Parlamentario Setty Christiaans- 
Yarzagaray ta di opinion cu no tin 
ningun motibo mas pa pospone 
e pago di 5% na e empleadonan 
di sector publico y semi-publico 
y cu pa otro aña lo por yega 
bek na normalidad den nan 
salarionan. Ya ta mas di 2 aña 
caba ta aplicando e recorte y ta 
spera cu economia y finansas 
di pais Aruba pronto ta bek na 
nivelnan pre-COVID. 

E 
ntre 2016 y 2022, Fundashon Stimami 
Sterilisami a subsidia 30,000 sterilisacion 
di pushi y cacho cu su campaña nacional di 
sterilisacion. Aruba tin un problema grandi di 
cacho y pushi di caya cu ta sufri di malesa, 
hamber y maltrato. Pa mitiga y preveni esaki, 
Stimami Sterilisami ta ofrece un subsidio cu 
ta baha e costo di sterilisacion y ta hacie mas 
accesibel na henter comunidad. Mundialmente, 
esaki a wordo comproba como e manera di mas 
compasiona y efectivo pa baha e populacion di 
bestia di caya. 


Fundashon Stimami Sterilisami ta gradecido na 
Bucuti & Tara Beach Resort, Aruba Tourism 
Authority, Tourism Product Enhancement 
Fund, One Love Foundation, Aruba Bank, 
Setar N.V., Ewald Biemans, huespednan 
di Bucuti, y residentenan local, pa nan 
contribucion generoso y apoyo. Un danki ta 
bai na e veterinarionan di Veterinary Specialty 
Hospital (VSH) cu a duna Fundashon Stimami 
Sterilisami un descuento special. Awor cu e 
subsidio di Stimami Sterilisami y un descuento 
brinda door di VSH, e prijs di sterilisacion a 
baha entre 50% y 66% di locual e tawata ta na 
2021. 


Mas bon noticia tocante sterilisacion 
Stimami Sterilisami ta asistiendo VSH pa adkiri 
varios producto medico cu nan mester. VSH 
tambe ta den proceso di emplea mas veterinario 
pa asina nan por haci mas operacion diario. 


“Aunke 30,000 sterilisacion ta un logro 


COMUNIDAD 


Fundashon Stimami Sterilisami 
A Sterilisa 30,000 Cacho y Pushi! 


increibel, ainda nos ta wak hopi mascota bandona 
riba caya. Pesey nos mester sigui sterilisa mas 
cacho y pushi posibel, mientras nos ta continua di 
pidi cada doño di mascota pa ta responsabel y nos 
cuerpo policial pa tuma accion,”Ewald Biemans, 
Presidente di Stimami Sterilisami, ta splica. “Nos ta 
sumamente gradecido na cada organisacion y persona 
cu a contribui na nos causa. Nos ta haci un yamada 
na henter nos comunidad pa porfabor sterilisa boso 
mascota na tempo y pa registra lo mas pronto posibel.” 


Fundashon Stimami Sterilisami ta un non-profit 
organization cu ta uza 100% di tur donacion pa ofrece 
subsidio parcial pa e procedura di sterilisacion pa tanto 
publico en general, como tambe organisacionnan di 
boluntario cu ta cuida bestianan di cas of riba caya. E 
organisacion su bukinan ta habri y ta wordo controla pa 
asina brinda transparencia total di e uzo di fondonan. 
Pa esnan cu kier aporta na e gran causa aki, por haci 
donacion directo na Fundashon Stimami Sterilisami: 
Bank: Aruba Bank Acc. Number: 6012630190 Acc 
Name: FUNDASHON STIMAMI STERILISAMI 
Swift code: ARUBAWAX 

WILLEMSTAD - Actualmente tin 21 detenido den 


Centro di Detencion y Coreccion. Jabets Pinedo, 


vocero di SDKK ta bisa cu te cu diamars, tabatin 


informacion cu tin 21 caso di infeccion di Covid 


den SDKK. E casonan ta den diferente blok. E 


departamento medico di prison, conhuntamente 


cu personal di SDKK ta cordina e protocolnan cu 


mester aplica den e caso aki, entre otro mantencion 


den carantena y isolacion. Den caso cu e bloknan ta 


grandi, automaticamente den caso cu e bloknan ta 


grandi y tin hopi infeccion, ta sera nan. 


E detenidonan infecta lo no por participa na 


actividadnan. E detenido cu ta infecta cu Covid-19 


ta bai den isolacion mientras cu esun cu e tabata den 


cel hunto cune, ta bai den carentena. Pinedo a indica 


cu te ainda ningun detenido cu Covid-19 no tabata 


casonan grave. Mientrastanto e controlnan den cuadro 


di Covid-19 ta continua y ta investiga tambe di unda 


e infeccionnan ta drenta prison. Esaki ta necesario 


den cuadro di prevencion y pa traha un maneho pa 


esaki, Jabets Pinedo, a remarca. Den caso cu detenido 


cu Covid-19 ta pendiente di un bishita, SDKK lo 


informa e bishitante na tempo cu mester suspende e 


bishita aki, Pinedo a menciona. 


Systema di IT reconectando 


Despues cu e systema di IT di Centro di Detencion y 


Coreccion Corsou (SDKK) tabata plat durante di dos 


ultimo siman, e instituto su departamento di IT, awor 


ta den proceso di reconecta. Jabets Pinedo, vocero di 


CORSOU 
21 detenido den prison infecta cu Covid-19 


SDKK, a confirma cu enberdad tin virus a drenta 


den e Systema. Mesora a likida e virus y nan 


a hasi nan maximo esfuerso pa spar e datonan, 


loke cu tambe a tuma luga. Awe gerencia di 


SDKK tin su reunion seminal y por spera cu den 


e encuentro aki ta evalua e situacion. Pinedo a 


menciona cu te ainda no ta tur colega ta dispone 


dje facilidadnan custumbra di internet, pero cu 


nan por traha den e programanan. 


Probabelmente segun Jabets, lo traha tambe 


riba un maneho pa e funcionamento di internet, 


pasobra e situacion ta delicado. Ta necesario 


tambe pa fortifica e Systema di IT. Digitalisacion 


ta loke ta primordial den tur organisacion y esei 


ta rekeri un Systema halto di proteccion pa e 


datonan ta proteha. Y esei prison ta bai traha 


riba dje, segun e vocero di SDKK. Pa loke ta 


trata reglanan pa usa internet na prison, Pinedo 


a splica cu actualmente e internet ta habri cu 


coleganan por subi riba e systema. Esaki ta 


keda vigente, pendiente desicion di gerencia pa 


introduci un maneho. 

WILLEMSTAD – Di diasabra 30 di 
juli te cu dialuna dia 1 di augustus awor 
e barco di entrenamento ARC Gloria di 
armada Colombiano lo hasi un bishita 
oficial na Corsou. 


Durante cierto orario riba diasabra y 
diadomingo e barco lo ta acsecibel tambe 
pa publico. Sircumstancia a pone cu e tres- 
master aki no por a tuma parti na e flota 
cu a bishita Corsou den cuadro di Velas 
Latinoamerica 2022 na cuminsamento 
di luna pasa. Tog a busca un posibilidad 
pa hasi un bishita na Corsou. Durante e 
evento di Velas Latinoamerica 2018 si e 
barco di bela aki tabata presente. 


Na e ocacion ei a honra ARC Gloria cu 
entrega di e prestigioso Jacob Gelt Dekker 
Award di tal aña ya cu su tripulacion a hasi 
su maximo esfuerso pa trece e pueblo y e 
tripulantenan mas serca di otro. 


ARC Gloria ta bai mara na Mathey Werf 
den Otrobanda caminda tanto diasabra 30 
como diadomingo 31 di juli por subi pa 
wak e entre 10 di mainta y 6 ora di atardi 
ora comandante y tripulacion Colombiano 
ta yama bon bini na esnan interesa cu subi 
na bordo. 


E ta mara fin di luna na Mathey Werf 
Barco Colombiano di entrenamento 
ARC Gloria lo ta den haf di Corsou 


ARC Gloria ta un barco di bela di tres master 
cu ta e barco oficial di armada di Colombia 
y cu tin e haf di Carthagena como su base. 
Na 1966 gobierno di Colombia a duna e 
astiyero Spaño Celaya na Bilbao encargo 
pa traha e barco special aki. Un aña despues 
a construi e barco y su siguiente aña a 
inaugur’é oficialmente. E nomber di e barco 
ta deriva di e himno nacional di Colombia, 
esta Oh Gloria inmarcesible. 


E barco ARC Gloria ta 67 meter largo y su 
superficie di bela ta cubri totalmente 1400 
meter cuadra. E barco ta cai den e mesun 
categoria cu e barconan medio ruman 
Simon Bolivar di Venezuela, Cuauhtemoc 
di Mexico y BAE Guayas di Ecuador. Luna 
pasa durante Velas Latinoamerica 2022 
Cuauhtemoc tabata den haf di Corsou. 

WILLEMSTAD - Sindicato di Trahado den Educacion di 
Corsou (SITEK), ta haña ta na su luga pa denuncia practica 
di manipulacion di parti di agrupacion Doen. Esaki nos por 
a mira claramente atrobe den encuentro cu Parlamento di 
Corsou y den un comunicado cu Doen a saca den un matutino 
local. Na prome luga, nan no a presenta nada nobo, ni pa 
nos muchanan, ni pa trahado, ni pa nos enseñansa. Na di dos 
luga Doen keto bai ta blo ta referi na asuntonan di SITEK. Di 
tres, nan no ta reconoce esfuerso, ni lucha ni logro di trahado 
den educacion. Di cuater, nan ta manipula cu informacion; 
por ehempel cu mester paga trahado cu 20 aña retro-activo. 
Manera cu SITEK ta mir’e, Doen no a bin pa duna niun 
aporte; mas bien pa crea confucion, manipula cu informacion 
y stroba asuntonan di eseñansa caba. Confucion serca 
minister, confucion serca directivanan di scol y confucion den 
parlamento y ciudadanonan cu a sigui e reunion di Parlamento 
di 22 di juni ultimo. Na 2011, SITEK a presenta concepto 
CAO na miembronan pa duna aporte. Vocero di Doen tabata 
miembro di SITEK, e no a participa. Den 2012 miembronan 
di SITEK a welga dos biaha; vocero di Doen tabata miembro 
di SITEK, e no a participa na niun. 2013 SITEK y trahadonan 
a welga paso a kita un cabes di scol di forma inhusto; Doen 
su vocero tabata miembro, e no a participa. 2014 SITEK a 
canta welga pa negosacion cumisa; vocero di Doen no tabatei 
presente na welga. 2016 trahadonan a welga cu SITEK pa 
haña fecha pa negosha; miembro di SITEK cu awor ta vocero 
di Doen no a participa. 


2017 SITEK a canta welga pa ehecuta contenido di CAO, 
vocero di Doen, e tempo ei miembro di SITEK no a welga. 
2018 miembronan di SITEK a bandona boca di trabou pa 
duna sosten na studiantenan y trahadonan di FEFFIK y sosten 
na directiva di SITEK; vocero di Doen no aparticipa na welga. 
Na 2019 miembronan di SITEK a welga 10 dia tras di otro, 
vocero di Doen ainda tabata miembro di SITEK y no a welga. 
Djis despues SITEK y su miembronan a welga hunto cu 
ABVO, SAP, STrAF y NAPB; vocero di Doen como miembro 
di SITEK no a welga. Esnan cu ta puntra ta dicon SITEK no 
ta traha cu Doen, puntra su vocero unda el a sconde durante 

SITEK: DOEN ta bolbe demostra 
incapasidad, nada nobo riba mesa… 


tur e welganan cu trahadonan den enseñansa si a sacrifica 
nan salario, nan responsabilidad, nan cas, nan tempo liber. 
Corda bon, prome, durante y despues di cada welga tin 
reunionnan general ta tuma luga; ni esakinan vocero di 
Doen no a participa na dje; niun di ningun!! Direktiva di 
SITEK ta puntra con un hende cu tin temor pa welga ta 
kere e por logra algo. Semper ta forsa di welga ta pone 
partidonan sinta hunto. Doen a realisa cu nan no tin e 
forsa, pues e ora ei laganan coi topiconan cu SITEK tin 
acuerdo firma cu gobierno pa purba crese. 


Guera feros entre sindicatonan Doen y Sitek ta ken ta steal 
the the show. Anto e vocero di Doen ta bisa den reunion 
di Parlamento di 22 di juni cu no ta importante ken a bini 
cu e asunto na beneficio di trahado, di alumno y di nos 
enseñansa. Awor cu welganan ta tras di lomba, awor cu 
tur cos ta nechi firma riba papel, awor Doen kier “steal the 
show”, anto pio ainda sin ta compronde e topico bon, paso 
e vocero tabata sconde pa welga y reunionnan. “Foei Doen, 
dat moet je niet doen”! E ta falta di etica pa contenido, 
falta di etica pa historia y falta di etica pa historia sindical. 
Loke cu e activistanan tin miedo a coi e compania nobo 
cu kier sigi cu e refineria por haña imprecion cu e Areglo 
ta valido y legal y cu una bes cuminsa funciona, lo tin 
contaminacion “bai gol”. 

WILLEMSTAD – Gobierno di Corsou a tuma nota 
cu Merca a baha e clasificacion di Corsou na rango 
3 pa loke ta trata combatimento di traficacion di 
hende. Gobierno di Corsou ta lamenta esaki y ta di 
opinion cu e degradacion no ta ilustra e tantisimo 
esfuersonan cu gobierno a bin ta hasi pa combati 
traficacion di personanan. Ehempelnan di esaki ta 
inclui varios secion di entrenamento, reunionnan 
y campañanan di consientisacion cu a bin ta tuma 
luga e ultimo añanan pa combati traficacion humano. 
Gobierno kier subraya tambe diferente proceduranan 
legal andando cual ta demostra e esfuerso incansabel 
pa combati e fenomeno ya menciona. Gobierno tin 
atencion pa e severidad di traficacion humano y ta 
compromete su mes pa combati esaki. No obstante 
esaki algun di e recomendacionnan hasi den e raport 
ta bai en contra di nos estado di derecho manera 
por ehempel nos trias politica. Echo ta cu gobierno 
ta confrontando c’un situacion financiero no mucho 


WILLEMSTAD - Ta manera cu cada bes ta parse cu 
tin un solucion na caminda pa kita e prohibicion pa Air 
Foundation pa recorda gobierno y refineria di Corsou 
cu nan tin cu respeta e lei con ke sea. Ayera hues a 
dicta sentencia den un demanda cu e organisacion cu 
ta sali na interes di medio ambiente cu a pone esfuerso 
di gobierno y Refineria di Corsou bek na ‘square one’. 
E organisacion ambiental ta traha riba evita problema 
ambiental di forma pro activo y specialmente pa calidad 
di aire. E hendenan cu ta hibando e lucha tur ta biba 
‘`pabou’ di e refineria na Schottegat. Gobiernu ta unico 
doño di e refineria pero cuater aña pasa e activistanan 
a cuminsa cu basico exigiendo pa gobierno proteha 
su habitantenan contra e contaminacion intolerabel di 
medio ambiente controlando esaki. Na augusus di 2019 
hues a dicta veredicto como procursor di e veredicto 
di ayera. Hues a dicta cu gobierno a actua ilegalmente 
contra e fundacion y e activistanan a keda sin proteha 
nan bida priva negliciando di duna nan informacion 
riba e contaminacion di aire dañino. Hues a ordena 

Raport tip di gobierno mericano 


alentador y e situacion geopolitico di Venezuela cual 
ta hasi e fluho di indocumentadonan aun mas grandi. 
Organisacionnan criminal naturalmente ta hasi uso di e 
situacion precario aki pa trafica personanan. Gobierno 
di Corsou lo bai sigui desaroya maneho y planesnan pa 
sigui combati traficacion di hende y ta convenci cu a 
corto plaso gobierno Mericano lo subi nos clasificacion 
riba e lista di TIP. 


Refineria di Corsou no por desvia ni un milimeter for regla aire limpi 


Gobierno pa for di 1 september 2020 pone un meter 
na Cas Chikito pa evita zwaveldioxide y stof fini 
manera World Health Organisacion ta suplica, lo no 
ripiti. Dia 1 juni e veredicto a drenta na vigor fihando 
cuanto e contaminacion mag ta. 

FORTALEZA PA FAMIA 


Scirbi pa Pastor Marcel Balootje. 


BO YUDANSA TA BINI DI DIOS. 


David a bisa den Salmo 121 : Lo mi halsa mi bista na e seronan for di unda mi yudansa lo bini. Mi yudansa 
ta bini for di Señor kende a traha cielo y tera. Ora un hende pone su bista riba Dios e por spera tur cos for di 
Dios, pasobra e ta depende di Dios, y Dios a primint cu esnan cu confia den djE hamas lo no keda brongosa. 
Esey ta nifica cu e mayor of miho bisa , un tata cu ta stima su hogar tin su bista fiha riba Señor pa asina 
Señor yude guia su hogar, y e por tin semper pan riba mesa pa su yiunan. 


Deposita bo confiansa den Dios su yudansa, no ta algo temporal, pero ta algo constant, ta bo forma di biba, 
algo cu bo por duna testimonio di dje, pa tur hende por sa cu Dios ta berdadero y Dios ta cumpli. Mirando 
cuanto hende ta cay den trampa di materialismo y cuminsa pensa cu tur cos nan por y cu nan no tin mester 
di ningun hende , pasobra ta asina e diabel ta gaña hende haci nan orguyoso, pa asina e mantene nan 
esclavisa, nos mester corda tur hende cu tur cos bon ta bini di Dios ( Santiago capitulo 4:17). 


Pasobra Salmo 31 :19 ta bisa: Hopi ta e penanan di e malbado, ma esun cu ta confia den Señor misericordia 
lo rondone. 


Tin hopi hende ta busca yudansa den baho mundo, inmoralidad, idolatria y bruheria, y hopi ta aparta for 
di caminda di Dios, pensando cu asina nan por yega na cierto cos of poder. Pero kico ta bal mi tin hopi cos 
y mi no por drumi anochi, mi tin hopi cos pero mi no tin pas, mi tin hopi cos pero mi no tin salud, mi tin 
hopi placa pero mi no tin amor y ta pesey famia a dividi , pasobra nan a bin nota cu mi ta stima cos mas cu 
hende.Esaki ta un situacion den cual hopi hende ta pasando, ora material a tuma dominio, y asina nan a 
perde amor pa hende. 


Palabra di Dios ta bisa cu Dios ta poderoso pa haci tur gracia abunda pa boso,asina ta cu teniendo semper 
suficiente di tur cos, boso por tin abundancia pa tur bon obra. Abundancia di pas, trankilidad, goso y amor 
eseynan ta locual cu ta haci bida rico. Especialmente e paz ta hopi importante pa nos, pasobra tin hopi 
hende cu tin tur cos pero nan no tin paz y trankilidad pa disfruta di bida. Juan capitulo 3 vers 27 ta bisa: Un 
hende no por ricibi nada, si esey no wordo duna na dje for di cielo. Juan capitulo 15 ta splika nos, cu pega 
na Hesus nos por logra tur cos pero lew for di djE nos no por logra nada. 


E yudansa cu Dios ta duna ta unico, e no ta costa placa , pero e ta exigi obedencia , constantemente, 
pasobra nos tin di corda cu Hesus ta e mata di wijndruif y nos ta e ramanan, un rama cu kita for di e mata 
ta seca y muri, pero un rama cu keda pega na e mata , semper lo duna fruta. Nos ta bibando den tempo 
trabahoso den cual e sistema di mundo ta hala hende for di 


caminda di Dios, pero Dios ta bisa nos pa perservera y hala mas serca Dios cu ta posibel te ora nos yega e 
meta. 


Sinceramente, Pastor Marcel Balootje 


